
ROMÂNIA
JUDEŢUL BIHOR
MUNICIPIUL MARGHITA
             CONSILIUL LOCAL AL MUNICIPIULUI MARGHITA 


Proiect de hotărâre 
Pentru modificarea HCL nr. 103 din 23.07.2020 privind  solicitarea preluării  din domeniul public al statului și administrarea Agenției de Plăți și Intervenție pentru Agricultură-Centrul Județean Bihor în domeniul public al unității administrativ- teritoriale Marghita și administrarea Consiliului Local Marghita a doua imobile



            Avand in vedere temeiurile juridice: 
· art.292, alin (1), art.129, alin(2), lit.c)  din O.U.G.57/2019 Codul administrativ, cu modificările şi completările ulterioare 
· art. 59-62 din Legea nr. 24/2000, republicată, cu modificările şi completările ulterioare, privind normele de tehnică legislativă pentru elaborarea actelor normative, cu modificările şi completările ulterioare 
· Carta Europeană a Autonomiei Locale din 15 octombrie 1985 adoptată la Strasbourg, ratificată prin Legea  nr. 199 din 17 noiembrie 1997 

          	Ţinând cont de : referatul de aprobare al Primarului Municipiului Marghita  înregistrat cu nr. 2645 din 16.03.2021 , în calitate de inițiator al proiectului de hotărâre, prin care se propune solicitarea de trecere a imobilelor  teren și clădire , situate pe str. Arany Ianos nr. 101 Marghita  inscrise in Cartea Funciara nr. 103973 Marghita   și  teren situat pe str. Eroilor fn. - nr. MFP 154486   în suprafaţă de 300 mp,  din domeniul public al statului și administrarea Agenției de Plăți și Intervenție pentru Agricultură- Centrul Județean Bihor , respectiv administrarea Directiei pentru Agricultura Bihor ,în domeniul public al Municipiului Marghita și administrarea Consiliului Local Marghita ; 
                                              Adresa  Agenției de Plăți și Intervenție pentru Agricultură-Centrul Județean Bihor nr.2390 din 28.02.2022, înregistrată la Primăria Municipiului Marghita cu nr. 1957/28.02.2022 și  adresa Directiei pentru  Agricultura Judeţeană Bihor nr. 6046  din 19.08.2020  înregistrată la Primăria Municipiului Marghita cu nr. 6965 din 20.08.2020 prin care se arată intenția de cedare a administrării  imobilelor sus menționate  care în prezent  nu mai pot fi  utilizate pentru organizarea și desfășurarea activității specifice, 
          In baza art. 196 alin. 1 lit. a din Ordonanta de Urgenta a Guvernului nr. 57/2019 privind Codul administrativ,cu modificările şi completările ulterioare                                        
 Primarul Municipiului Marghita, propune următorul
Proiect de hotărâre:
Art. 1  Se aprobă modificarea titlului HCL 103 din 23.07.2020 care va avea următorul conţinut: 
              „   solicitarea preluării  din domeniul public al statului și administrarea Agenției de Plăți și Intervenție pentru Agricultură-Centrul Județean Bihor, respectiv din administrarea Directiei pentru Agricultura  si Dezvoltare Rurală Bihor ,  în domeniul public al unității administrativ- teritoriale –Municipiul Marghita și administrarea Consiliului Local Marghita a  unor imobile situate in intravilanul municipiului Marghita „

Art. 2 Se aprobă modificarea si completarea  art. 1 din HCL nr. 103 din 23.07.2020 care va avea următorul conţinut:
(1) Se aprobă cererea de trecere  din domeniul public al statului și administrarea Agenției de Plăți și Intervenție pentru Agricultură-Centrul Județean Bihor în domeniul public al unității administrative- teritoriale Marghita și administrarea Consiliului Local Marghita a următoarelor imobile:
1. Teren și clădire , situate pe str. Arany Ianos nr. 101 Marghita  înscris  pe nr. cadastral 103973  C.F. 103973 Marghita compuse din: 
· Clădire sediu APIA suprafaţă construită 136 mp., zid caramidă , parter, anul 1972
· Clădire sopron,suprafaţă construtită 240 mp. zid lemn+metal, parter, anul 1974
· Clădire magazie suprafaţă construită 141 mp., zid cărămidă, parter, anul 1974
· Cladire punct sanitar, suprafaţă construită   54 mp. zid cărămidă, parter, anul 1974

       2. Teren situat pe str. Eroilor fn. nr.cadastral l190, înscris în C.F.104977 Marghita, nr. MFP 154486   în suprafaţă de 300 mp. 
          (2) Se aprobă cererea de trecere  din domeniul public al statului și administrarea Directiei pentru Agricultura  si Dezvoltare Rurală Bihor a următorului imobil , situat pe str. Arany Ianos nr. 101 Marghita ,cuprins in CF nr. 103973Marghita , nr. cad. 103973-C3  :
· Clădire magazie suprafaţă construită 141 mp., zid cărămidă, parter, anul 1974


[bookmark: _GoBack]Art. 3 HCL nr. 103 din 23.07.2020 va fi completată, după art.2 cu art. 2' care va avea  următorul conţinut :
  Odată cu preluarea bunurilor imobile ce fac obiectul prezentei hotărâri  se asigură sumele necesare in bugetul local al municipiului Marghita pentru administrarea lor. 

 Art. 4 Toate celelalte articole ale HCL nr. 103 din 23.07.2020 rămân neschimbate.

Art. 5 Prezenta sub formă de hotărâre  se comunică cu : Instituția Prefectului Bihor, Primarul Municipiului Marghita, Agenției de Plăți și Intervenție pentru Agricultură-Centrul Județean Bihor, DGA Bihor , spre afisare

Iniţiator                                                                                                    Secretar General 
Marcel Emil SAS-ADASCALITII                                                         Cornelia DEMETER 

